HOTĂRÂREA NR.481/2022

**privind** **aprobarea depunerii proiectului pentru realizarea obiectivului de investiții „Înființarea Centrului integrat de colectare separată prin aport voluntar destinată aglomerării urbane Baia Mare” în vederea includerii la finanțare prin Planul naţional de redresare şi rezilienţă în cadrul apelului de proiecte PNRR/2022/C3/S/I.1.C, pentru subinvestiţia I.1.c "Centre integrate de colectare separată prin aport voluntar destinate aglomerărilor urbane", componenta 3: Managementul deşeurilor**

Consiliul Local al Municipiului Baia Mare, întrunit în şedinţă extraordinară, MIERCURI 16 NOIEMBRIE 2022

Examinând:

* Proiectul de hotărâre iniţiat de către domnul Cătălin Cherecheş, Primarul Municipiului Baia Mare, înregistrat cu nr.536/2022;
* Referatul de aprobare al domnului Cătălin Cherecheş, Primarul Municipiului Baia Mare, înregistrat cu nr.536/2022;
* Raportul de specialitate al Direcţiei Proiecte nr. 13458/10.11.2022;

Având în vedere :

* Regulamentul (UE) 2020/2.094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Planul Național de Redresare si Rezilienta, aprobat de către Comisia Europeana;
* Acordul de finanțare privind implementarea reformelor și/sau investițiilor finanțate prin Planul național de redresare și reziliență nr. 26.595 din 8.03.2022, încheiat între Ministerul Investițiilor și Proiectelor Europene și Ministerul Mediului, Apelor și Pădurilor;
* Ordonanța de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin Legea nr. 230/2021, cu modificările și completările ulterioare;
* Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată cu modificări și completări prin Legea nr. 178/2022, cu completările ulterioare;
* Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Ordinul Ministrului Mediului, Apelor și Padurilor nr. 2523 din 27 septembrie 2022 privind aprobarea Ghidului specific - Condiţii de accesare a fondurilor europene aferente Planului naţional de redresare şi rezilienţă în cadrul apelului de proiecte PNRR/2022/C3/S/I.1.C, pentru subinvestiţia I.1.c "Centre integrate de colectare separată prin aport voluntar destinate aglomerărilor urbane", componenta 3: Managementul deşeurilor;
* Apelul de proiecte cu titlul PNRR/2022/C3/S/I.1.C, pentru subinvestiția I.1.c "Centre integrate de colectare separată prin aport voluntar destinate aglomerărilor urbane", componenta 3: Managementul deșeurilor, publicat prin Ordinul 2523 din 27 septembrie 2022, cu deschidere apel în 29.09.2022, ora 10;
* Legea nr. 273/2006 privind finanțele publice locale, cu completarile și modificarile ulterioare;
* Art. 129, al. 1, al. 2, lit b) și d, al. 4, al. 7, lit. a), lit. i) și lit. n , al. 14, art.136 din O.U.G. nr. 57/2019 privind Codul administrativ, cu modificările și completările ulterioare;
* Avizul favorabil al comisiei de specialitate I din cadrul Consiliului Local Baia Mare;
* Avizul secretarului general al Municipiului Baia Mare;

În temeiul prevederilor:

* Art. 133 alin. 2 , art. 139, art. 196 alin. 1 lit. a din Ordonanţa de Urgenţă nr. 57 din 3 iulie 2019 privind Codul administrativ, cu modificări și completări;

HOTĂRĂŞTE:

**Art.1.**  Se aprobă depunerea Cererii de Finanțare pentru proiectul „Înființarea Centrului integrat de colectare separată prin aport voluntar destinată aglomerării urbane Baia Mare” în vederea includerii la finanțare prin Planul naţional de redresare şi rezilienţă în cadrul apelului de proiecte PNRR/2022/C3/S/I.1.C, pentru subinvestiţia I.1.c "Centre integrate de colectare separată prin aport voluntar destinate aglomerărilor urbane", componenta 3: Managementul deşeurilor.

**Art.2.**  Se aprobă valoarea totala a proiectului în suma de 27.450.810,00 lei (5.580.000,00 Euro), fără TVA, și respectiv 32.666.463,90 lei (6.640.200,00 Euro) cu TVA, TVA aferent cheltuielilor eligibile fiind suportat de la bugetul de stat, la cursul aferent lunii mai 2021 de 1 Euro= 4.9195 lei.

**Art.3.**  Se aprobă nota de fundamentare privind necesitatea, oportunitatea și potențialul economic al investiției „Înființarea Centrului integrat de colectare separată prin aport voluntar destinată aglomerării urbane Baia Mare”, conform Anexei nr. 1, care face parte integrantă din prezenta hotărâre.

**Art.4.**  Se aproba angajarea pentru finantarea de la bugetul local a cheltuielilor necesare pentru realizarea obiectului de investitii, rezultate în urma realizarii documentației tehnico-economice/contractelor de lucrări, pentru cheltuielile eligibile rambursabile și cheltuielile neeligibile finantate din bugetul local.

**Art.5.**  Se aprobă angajamentul de a suporta cheltuielile de mentenanță a investiției pe o perioadă de minimum 5 ani de la data efectuării ultimei plăți în Cadrul Contractului de Finantare semnat.

**Art.6.** Numărul de locuitori deserviți de proiect este de 184.550, locuitori ai Zonei Urbane Funcționale conform Strategiei Integrate de Dezvoltare Urbană.

**Art.7.** Caracteristicile tehnice aferente proiectului sunt următoarele:

* Platforma Betonata : amplasata pe numărul cadastral 127614
* Hala pe structura metalica **:** compartimentata, avand destinatiile: concasare, sortare, dezmembrare mobilier, atelier si altele
* Cladire administrativa dotata corespunzator
* Sistem de concasare a deseurilor din constructii si demolari : instalatie de concasare si sortare
* Statie de compostare a deseurilor vegetale : realizat in boxe betonate inchise acoperite cu membrana, aerare controlata, monitorizarea temperaturii și a umidității, ventilatie, control și comandă centralizate.
* Sopron : pentru maturarea compostului
* Boxe acoperite pentru deșeurile colectate pe tipologii de material
* Instalatii si retele de apa si canalizare
* Instalatie electrica
* Dotari: porti actionate electric cu telecomanda; containere cu capacitatea intre 7 – 36 mc; prescontainere; cantar auto mare tonaj; camera frigorifica pentru cadavre animale; laborator de analize compost; sistem fotovoltaic; instalație de spalare a rotilor
* Utilaje :concasor cu sita; incarcator frontal ;

masina de transportat containere Hook Lift;

tocator vegetale

ciur rotativ rafinare compost

stivuitor

presă compactare deșeuri textile și mase plastice

instalație însăcuire

**Art.8.**  Se mandateaza domnul Cătălin Cherecheș, Primarul Municipiului Baia Mare să semneze Cererea de Finanțare și toate documentele în relația cu Autoritatea de Management - Ministerul Mediului, Apelor și Pădurilor, în vederea punerii în aplicare a prezentei hotărâri.

**Art.9.**  Cu ducerea la îndeplinire a prezentei hotărâri se împuternicește domnul Cătălin Cherecheș, Primarul Municipiului Baia Mare și Directia Generala de Dezvoltare Publică.

**Art.10.** La data adoptării prezentei hotărâri își încetează aplicabilitatea Hotărârea Consiliului Local al Municipiului Baia Mare nr. 477/2022.

**Art.11.** Prezenta hotărâre se comunică la:

* Instituţia Prefectului Judeţului Maramureș;
* Domnul Cătălin Cherecheş, Primarul Municipiului Baia Mare;
* Direcţia Proiecte;
* Direcția Generală Dezvoltare Publică;
* Direcția Patrimoniu;
* Arhitect Șef;
* Direcţia Juridică;
* Direcţia Economică;
* Serviciul Administrație Publică Locală;

Dăncuș Ioan Doru Contrasemnat pentru legalitate

Preşedinte de şedinţă Jur. Lia Augustina Mureşan

 Secretar General al Municipiului Baia Mare

|  |  |
| --- | --- |
| Total consilieri | 23 |
| Prezenţi | 23 |
| Pentru | 23 |
| Impotrivă | - |
| Abţineri | - |

|  |  |
| --- | --- |
|  |  |